ŠAKIŲ RAJONO SAVIVALDYBĖS TARYBA

SPRENDIMAS

DĖL RAJONO SAVIVALDYBĖS BIUDŽETINIŲ ĮSTAIGŲ VADOVŲ DARBO APMOKĖJIMO TVARKOS APRAŠO PATVIRTINIMO

2017 m. kovo 31d. Nr. T-89

Šakiai

Vadovaudamasi Lietuvos Respublikos biudžetinių įstaigų įstatymo 4 straipsnio 3 dalies 7 punktu, Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos valstybės ir savivaldybių įstaigų darbuotojų darbo apmokėjimo įstatymo 5 straipsnio 2 dalimi, Šakių rajono savivaldybės taryba nusprendžia:

1. Patvirtinti rajono savivaldybės biudžetinių įstaigų vadovų darbo apmokėjimo tvarkos aprašą (pridedama).

2. Pripažinti netekusiais galios rajono savivaldybės tarybos:

2.1. 2006 m. sausio 26 d. sprendimą Nr. T-13 „Dėl pašalpų skyrimo savivaldybės administracijos ir biudžetinių įstaigų, kurių steigėjas yra savivaldybės taryba, darbuotojams jų šeimos narių mirties ir darbuotojų mirties atvejais tvarkos tvirtinimo“ su visais pakeitimais ir papildymais;

2.2. 2014 m. vasario 27 d. sprendimą Nr. T-48 „Dėl rajono savivaldybės biudžetinių įstaigų vadovų priedų prie tarnybinių atlyginimų nustatymo ir skyrimo tvarkos aprašo tvirtinimo“;

2.3. 2014 m. lapkričio 27 d. sprendimą Nr. T-327 „Dėl Šakių rajono savivaldybės Visuomenės sveikatos biuro direktoriaus tarnybinio atlyginimo koeficiento nustatymo“;

2.4. 2015 m. sausio 29 d. sprendimą Nr. T-14 „Dėl tarnybinio atlyginimo Astai Pranaitienei nustatymo“;

2.5. 2015 m. sausio 29 d. sprendimą Nr. T-15 „Dėl tarnybinio atlyginimo Vilmai Bielskienei nustatymo“;

2.6. 2016 m. vasario 5 d. sprendimą Nr. T-14 „Dėl rajono savivaldybės švietimo įstaigų vadovų tarnybinių atlyginimų nustatymo“ su visais pakeitimais ir papildymais;

2.7. 2016 m. liepos 29 d. sprendimą Nr. T-237 „Dėl rajono savivaldybės biudžetinių kultūros įstaigų vadovų tarnybinių atlyginimų koeficientų nustatymo“;

2.8. 2016 m. spalio 28 d. sprendimą Nr. T-320 „Dėl rajono savivaldybės švietimo įstaigų vadovų darbo apmokėjimo tvarkos aprašo patvirtinimo“.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės tarybos narys,

l. e. mero pareigas	Juozas Puodžiukaitis

PATVIRTINTA

Šakių rajono savivaldybės tarybos

2017 m. kovo 31 d. sprendimu Nr. T-89

ŠAKIŲ RAJONO SAVIVALDYBĖS BIUDŽETINIŲ ĮSTAIGŲ VADOVŲ DARBO APMOKĖJIMO TVARKOS APRAŠAS

I. BENDROSIOS NUOSTATOS

1. Šakių rajono savivaldybės biudžetinių įstaigų vadovų darbo apmokėjimo tvarkos aprašas (toliau - Aprašas) nustato Šakių rajono savivaldybės biudžetinių įstaigų vadovų (toliau- Įstaigų vadovų) darbo apmokėjimo sistemą, pareiginės algos pastoviosios dalies nustatymo kriterijus, pareiginės algos pastovios dalies koeficiento didinimo kriterijus, pareiginės algos kintamosios dalies mokėjimo tvarką ir sąlygas, priemokų, premijų ir materialinių pašalpų mokėjimo tvarką ir sąlygas.

2. Šakių rajono savivaldybės biudžetinių įstaigų vadovų darbo apmokėjimas nustatomas vadovaujantis Lietuvos Respublikos valstybės ir savivaldybių įstaigų darbuotojų darbo apmokėjimo įstatymu (toliau - Įstatymas).

3. Įstaigos vadovų pareiginę algą sudaro pastovioji ir kintamoji dalis arba pastovioji dalis.Pagal šio Aprašo nuostatas nustatyta Įstaigos vadovo pareiginė alga (pastovioji dalis kartu su kintamąja dalimi) negali viršyti praėjusio ketvirčio biudžetinės įstaigos darbuotojų 5 vidutinių pareiginių algų (pastoviųjų dalių kartu su kintamosiomis dalimis) dydžių.

II. PAREIGINĖS ALGOS PASTOVIOJI DALIS

4. Pareiginės algos pastovioji dalis nustatoma pareiginės algos koeficientais. Pareiginės algos pastovioji dalis apskaičiuojama atitinkamą pareiginės algos koeficientą dauginant iš pareiginės algos bazinio dydžio.

5. Įstaigų (ne švietimo įstaigų) vadovų pareiginės algos pastovioji dalis nustatoma pagal šio Aprašo 1 priedą, atsižvelgiant į įstaigos pareigybių sąraše nustatytą darbuotojų pareigybių skaičių ir vadovaujamo darbo patirtį, kuri apskaičiuojama sumuojant laikotarpius, kai buvo vadovaujama įmonėms, įstaigoms ir organizacijoms ir (ar) jų padaliniams.

6. Įstaigos vadovo pareiginės algos pastoviosios dalies koeficientą pagal šio Aprašo 1 priede nurodytus kriterijus nustato Savivaldybės meras. Savivaldybės mero potvarkio projektą dėl pastoviosios dalies koeficiento nustatymo Įstaigos vadovui parengia Savivaldybės administracija.

7. Įstaigos vadovo pareiginės algos pastovioji dalis sulygstama darbo sutartyje pagal šio Aprašo nuostatas. Pareiginės algos pastoviosios dalies koeficientas nustatomas iš naujo pasikeitus darbuotojų pareigybių skaičiui, vadovaujamo darbo patirčiai ir (ar) profesinio darbo patirčiai ar nustačius, kad biudžetinės įstaigos vadovo pareiginė alga (pastovioji dalis kartu su kintamąja dalimi) viršija praėjusio ketvirčio biudžetinės įstaigos darbuotojų 5 vidutinius pareiginių algų (pastoviųjų dalių kartu su kintamosiomis dalimis) dydžius.

8. Mero potvarkio projektą dėl naujo pastoviosios dalies koeficiento nustatymo Įstaigos vadovui parengia Savivaldybės administracija ir teikia Savivaldybės merui per vieną mėnesį nuo Aprašo 7 punkte nurodytų aplinkybių atsiradimo dienos. Įstaigos vadovas privalo raštu informuoti Savivaldybės administraciją ir Savivaldybės merą apie aplinkybes, turinčias įtakos naujo pastoviosios dalies koeficiento nustatymui.

III. ŠVIETIMO ĮSTAIGŲ VADOVŲ PAREIGINĖ ALGA

9. Švietimo įstaigų vadovų, pareiginės algos pastovioji dalis nustatoma pagal šio Aprašo 2 priedą, atsižvelgiant į švietimo įstaigoje ugdomų mokinių skaičių, pedagoginio darbo stažą, vadybinę kvalifikacinę kategoriją ir veiklos sudėtingumą.

10. Švietimo įstaigos vadovo vadybinės kvalifikacinės kategorijos nustatomos ir šių asmenų veiklos atitikties įgytai kvalifikacinei kategorijai vertinimas atliekamas kas penkeri metai Lietuvos Respublikos švietimo ir mokslo ministro nustatyta tvarka.

IV. PAREIGINĖS ALGOS KINTAMOJI DALIS, JOS MOKĖJIMO SĄLYGOS IR TVARKA

11. Įstaigų vadovų pareiginės algos kintamosios dalies nustatymas priklauso nuo praėjusių metų veiklos vertinimo pagal vadovui nustatytas metines užduotis, siektinus rezultatus ir jų vertinimo rodiklius, išskyrus šio Aprašo 13 punkte nurodytus atvejus.

12. Pareiginės algos kintamoji dalis, atsižvelgiant į praėjusių metų veiklos vertinimą, nustatoma vieniems metams ir gali siekti iki 50 procentų pareiginės algos pastoviosios dalies (įskaitant ir pareiginės algos pastoviąją dalį, padidintą pagal Aprašo 1 priedo 2 ir 3 dalis).

13. Biudžetinės įstaigos vadovo pareiginės algos kintamoji dalis gali būti nustatyta priėmimo į darbą metu, atsižvelgiant į vadovo profesinę kvalifikaciją ir jam keliamus uždavinius, tačiau ne didesnė kaip 20 procentų pareiginės algos pastoviosios dalies ir ne ilgiau kaip vieniems metams.

14. Konkrečius pareiginės algos kintamosios dalies dydžius įvertinęs Įstaigos vadovo praėjusių metų veiklą, nustato Savivaldybės meras.

15. Švietimo įstaigų vadovų praėjusių kalendorinių metų veikla vertinama vadovaujantis Lietuvos Respublikos švietimo ir mokslo ministro patvirtintu atitinkamos srities specialistų veiklos vertinimo tvarkos aprašu. Kitų Įstaigų vadovų praėjusių kalendorinių metų veikla vertinama vadovaujantis Lietuvos Respublikos Vyriausybės ar jos įgaliotos institucijos patvirtintu biudžetinių įstaigų darbuotojų veiklos vertinimo tvarkos aprašu.

16. Kiekvienais metais iki gruodžio 31 d. Įstaigų vadovai pateikia Savivaldybės merui suderintą su atitinkamu Savivaldybės administracijos padaliniu įstaigos veiklos planą. Kiekvienais metais iki sausio 31 dienos Savivaldybės meras, atsižvelgdamas į metinio veiklos plano priemones, Įstaigų vadovams, dirbantiems pagal darbo sutartis, nustato metines užduotis, susijusias su biudžetinių įstaigų metinio veiklos plano priemonėmis arba susijusias su metinio veiklos plano priemonėmis ir su biudžetinės įstaigos vidaus administravimu bei veiklos efektyvumo didinimu, siektinus rezultatus ir jų vertinimo rodiklius. Priėmus į pareigas Įstaigos vadovą, dirbantį pagal darbo sutartį, metinės užduotys, siektini rezultatai ir jų vertinimo rodikliai nustatomi per vieną mėnesį nuo jo priėmimo į pareigas dienos. Jeigu Įstaigos vadovas, dirbantis pagal darbo sutartį, priimamas į pareigas naujai ketverių metų kadencijai, iki einamųjų metų pabaigos jam galioja einamųjų metų pradžioje nustatytos metinės užduotys, siektini rezultatai ir jų vertinimo rodikliai. Jeigu, priėmus į pareigas Įstaigos vadovą, dirbantį pagal darbo sutartį, iki einamųjų metų pabaigos lieka mažiau kaip 6 mėnesiai, Įstaigos vadovui, dirbančiam pagal darbo sutartį, metinės užduotys, siektini rezultatai ir jų vertinimo rodikliai nustatomi iki kitų metų sausio 31 dienos. Prireikus nustatytos metinės užduotys, siektini rezultatai ir jų vertinimo rodikliai einamaisiais metais gali būti vieną kartą pakeisti arba papildyti, bet ne vėliau kaip iki liepos 1 dienos. Įstaigų vadovams nustatytos metinės užduotys, siektini rezultatai ir jų vertinimo rodikliai skelbiami vadovą į pareigas priimančio asmens ir biudžetinės įstaigos, kurioje eina pareigas vadovas, interneto svetainėje. Savivaldybės mero potvarkių projektus dėl metinių užduočių, siektinų rezultatų ir jų vertinimo rodiklių nustatymo rengia Savivaldybės administracija.

17. Kiekvienais metais iki sausio 31 dienos, Savivaldybės tarybai priėmus sprendimą dėl vadovų veiklos ataskaitų, Savivaldybės meras įvertina įstaigų vadovų, dirbančių pagal darbo sutartis (išskyrus Įstaigų vadovus, dirbančius pagal darbo sutartis, kurie buvo priimti į pareigas praėjusiais metais, iki metų pabaigos likus mažiau negu 6 mėnesiams), praėjusių metų veiklą pagal nustatytas metines užduotis, siektinus rezultatus ir jų vertinimo rodiklius. Įstaigos vadovo, dirbančio pagal darbo sutartį, praėjusių metų veikla gali būti vertinama labai gerai, gerai, patenkinamai ir nepatenkinamai. Jeigu Įstaigos vadovo, dirbančio pagal darbo sutartį, metinė veikla įvertinama nepatenkinamai 2 metus iš eilės, Savivaldybės meras (ne švietimo įstaigų vadovų), Savivaldybės taryba (švietimo įstaigų vadovų) priima sprendimą Įstaigos vadovą, dirbantį pagal darbo sutartį, atleisti iš pareigų ir nutraukia su juo sudarytą darbo sutartį per 10 darbo dienų nuo paskutinio kasmetinio veiklos vertinimo.

18. Savivaldybės meras, atsižvelgdamas į biudžetinės įstaigos darbuotojų atstovavimą įgyvendinančių asmenų siūlymą, įvertinęs Įstaigos vadovo praėjusių kalendorinių metų veiklą:

1) labai gerai, – Įstaigos vadovui vieniems metams nustato pareiginės algos kintamosios dalies dydį, ne mažesnį kaip 10 procentų pareiginės algos pastoviosios dalies, ir gali skirti premiją;

2) gerai, – Įstaigos vadovui vieniems metams nustato pareiginės algos kintamosios dalies dydį;

3) patenkinamai, – Įstaigos vadovui vienus metus nenustato pareiginės algos kintamosios dalies dydžio;

4) nepatenkinamai, – Įstaigos vadovui vieniems metams nustato mažesnį pareiginės algos pastoviosios dalies koeficientą, tačiau ne mažesnį, negu šio Aprašo 1 priede tai pareigybei pagal vadovaujamo darbo patirtį numatytas minimalus koeficientas.

19. Savivaldybės mero potvarkio projektą dėl kintamosios dalies nustatymo Įstaigos vadovui parengia Savivaldybės administracija. Pareiginės algos kintamoji dalis mokama nuo einamųjų metų vasario 1 d. iki sekančių metų sausio 31 d.

20. Nustatytas pareiginės algos kintamosios dalies mokėjimas gali būti nutraukiamas, jeigu įstaigoje nustatomi įstatymų pažeidimai, neracionalus lėšų naudojimas arba lėšų naudojimas ne pagal paskirtį, Įstaigos vadovas padaro darbo drausmės pažeidimą, jam taikoma administracinė ar baudžiamoji atsakomybė ir pan.

21. Įstaigų vadovams, kurių darbo užmokestis, įsigaliojus šiam įstatymui, yra mažesnis, palyginti su iki šio įstatymo įsigaliojimo buvusiu nustatytu darbo užmokesčiu, ne ilgiau kaip iki 2018 m. sausio 31 d. mokamas iki 2016 m. gruodžio 31 d. jiems nustatytas darbo užmokestis (tarnybinis atlyginimas su priedais).

22. Įstaigų vadovams, kurių pareiginės algos pastovioji dalis, įsigaliojus šiam Įstatymui, yra mažesnė, palyginti su iki 2016 m. gruodžio 31 d. buvusiu nustatytu tarnybiniu atlyginimu, mokama iki šio Įstatymo įsigaliojimo nustatyto tarnybinio atlyginimo dydžio pareiginės algos pastovioji dalis tol, kol jie eina tas pačias pareigas.

V. PRIEMOKŲ IR PREMIJŲ MOKĖJIMO TVARKA IR SĄLYGOS

23. Priemokos už papildomą darbo krūvį, kai yra padidėjęs darbų mastas atliekant pareigybės aprašyme nustatytas funkcijas neviršijant nustatytos darbo laiko trukmės, ar už papildomų pareigų ar užduočių, nenustatytų pareigybės aprašyme ir suformuluotų raštu, vykdymą gali siekti iki 30 procentų pareiginės algos pastoviosios dalies dydžio. Priemokų ir pareiginės algos kintamosios dalies suma negali viršyti 60 procentų pareiginės algos pastoviosios dalies dydžio. Priemokos mokėjimo trukmė negali būti ilgesnė nei vieneri metai.

24. Įstaigų vadovams ne daugiau kaip vieną kartą per metus gali būti skiriamos premijos:

25. Premijos negali viršyti darbuotojui nustatytos pareiginės algos pastoviosios dalies dydžio. Jos skiriamos neviršijant biudžetinei įstaigai darbo užmokesčiui skirtų lėšų.

26. Premija negali būti skiriama, jeigu Įstaigos vadovui per paskutinius 12 mėnesių buvo paskirta drausminė nuobauda bei kitais šio Aprašo 20 punkte nustatytais atvejais.

27. Sprendimą dėl priemokos ar premijos skyrimo priima Savivaldybės meras. Premija, skiriama įvertinus labai gerai Įstaigos vadovo praėjusių kalendorinių metų veiklą, turi būti išmokama ne vėliau kaip per mėnesį nuo įvertinimo dienos.

VI. MATERIALINIŲ PAŠALPŲ MOKĖJIMO TVARKA IR SĄLYGOS

28. Įstaigų vadovams, kurių materialinė būklė tapo sunki dėl jų pačių ligos, šeimos narių (sutuoktinio, vaiko (įvaikio), motinos (įmotės), tėvo (įtėvio), brolio (įbrolio), sesers (įseserės), taip pat išlaikytinių, kurių globėju ar rūpintoju yra paskirtas darbuotojas, ligos ar mirties, stichinės nelaimės ar turto netekimo, jeigu yra Įstaigos vadovo rašytinis prašymas ir pateikti atitinkamą aplinkybę patvirtinantys dokumentai, gali būti skiriama iki 3 minimaliųjų mėnesinių algų dydžio materialinė pašalpa iš biudžetinei įstaigai skirtų lėšų.

29. Mirus Įstaigos vadovui, jo šeimos nariams iš biudžetinei įstaigai skirtų lėšų gali būti išmokama iki 3 minimaliųjų mėnesinių algų dydžio materialinė pašalpa, jeigu yra jo šeimos narių rašytinis prašymas ir pateikti mirties faktą patvirtinantys dokumentai.

30. Įstaigos vadovui materialinę pašalpą skiria Savivaldybės meras iš jo vadovaujamai biudžetinei įstaigai skirtų lėšų.

VII. BAIGIAMOSIOS NUOSTATOS

31. Už šio Aprašo įgyvendinimą atsakingas Savivaldybės meras.

32. Šio Aprašo įgyvendinimo kontrolę vykdo Savivaldybės centralizuotas audito skyrius ir savivaldybės kontrolės ir audito tarnyba.

33. Šio Aprašo nuostatos, reglamentuojančios mokyklų vadovų darbo apmokėjimą, netenka galios 2017 m. rugpjūčio 31 d.

____________________

Šakių rajono savivaldybės biudžetinių įstaigų

vadovų darbo apmokėjimo tvarkos aprašo

1 priedas

VALSTYBĖS IR SAVIVALDYBIŲ ĮSTAIGŲ (IŠSKYRUS ŠVIETIMO ĮSTAIGŲ) VADOVŲ PAREIGINĖS ALGOS PASTOVIOSIOS DALIES KOEFICIENTAI

Valstybės ar savivaldybių įstaigos grupė	Vadovaujamo darbo patirtis (metais)	Pastoviosios dalies koeficientai (pareiginės algos baziniais dydžiais), kai pareigybės lygis A
I nuo 200 pareigybių	iki 5	4,8–12,8

nuo daugiau kaip 5 iki 10	4,9–13,1

daugiau kaip 10	5,0–13,4
II nuo 50 iki 200 pareigybių	iki 5	4,6–12,4

nuo daugiau kaip 5 iki 10	4,7–12,6

daugiau kaip 10	4,8–12,8
III iki 50 pareigybių	iki 5	4,4–12,0

nuo daugiau kaip 5 iki 10	4,5–12,2

daugiau kaip 10	4,6–12,4

1. Konkretus pareiginės algos pastoviosios dalies dydis nustatomas pagal minimalų pastoviosios dalies koeficientą, kuris gali būti didinamas, atsižvelgiant į šiuos kriterijus:

1.1. Biudžetinės įstaigos veiklos sudėtingumą – gali būti pridedama iki 2,0;

1.2. Vadovo darbo intensyvumą – gali būti pridedama iki 1,0;

1.3. Vadovo atsakomybės lygį – gali būti pridedama iki 1,0;

1.4. Papildomų įgūdžių ar svarbių einamoms pareigoms žinių turėjimą- gali būti pridedama iki 1,0;

1.5. Visuomeninė, švietėjiška veikla, susijusi su įstaigos vykdomomis funkcijomis ir kita- gali būti pridedama iki 0,5.

2. A1 lygio pareigybėms pagal darbo apmokėjimo sistemoje nustatytus dydžius pareiginės algos pastoviosios dalies koeficientas didinamas 20 procentų.

3. Nustatant pareiginės algos pastoviąją dalį, papildomai įvertinamas savivaldybių kultūros ir meno įstaigų aukščiausiojo profesinio meninio lygio kultūros ir meno darbuotojų nacionaliniu ir tarptautiniu mastu įgytas pripažinimas, Lietuvos Respublikos Vyriausybės ar jos įgaliotos institucijos nustatytas atskirų profesijų trūkumas Lietuvos Respublikos darbo rinkoje, trenerių ar darbuotojų aukšta kvalifikacinė kategorija, nustatyta pagal tam tikrai darbuotojų grupei keliamus kvalifikacinius reikalavimus. Šiais atvejais šio Aprašo 1 priede nustatyti pareiginės algos pastoviosios dalies koeficientai gali būti didinami:

3.1 įgijus tarptautinio lygio pripažinimą – iki 20 procentų;

3.2 įgijus nacionalinio lygio pripažinimą - iki 10 procentų;

3.3. už kiekvieną įstaigoje dirbantį 6 kvalifikacinės kategorijos trenerį – 5 procentai;

3.4. už kiekvieną įstaigoje dirbantį aukščiausios kvalifikacinės kategorijos darbuotoją – 5 procentai;

3.5. Jeigu įstaigoje dirba ne mažiau kaip 5 darbuotojai, kurių profesijų darbo rinkoje yra trūkumas ir šioje įstaigoje šių darbuotojų poreikis yra patenkintas - 5 procentai.

4. Pareiginės algos pastoviosios dalies koeficiento padidinimas šio Aprašo 1 priedo 2 ir 3 punktuose nustatytais pagrindais negali viršyti 100 procentų šio Aprašo 1 priede nustatytos pareiginės algos pastoviosios dalies koeficiento dydžio.

5. Kultūros centrų vadovams nustatyti pareiginės algos pastoviosios dalies koeficientai gali būti didinami vadovaujantis šiais rodikliais:

5.1. Už suteiktą kvalifikacinę klasę:

1-ąją kvalifikacinę klasę - 20 procentų;

2-ąją kvalifikacinę klasę - 15 procentų;

3-ąją kvalifikacinę klasę - 10 procentų.

5.2. Vadovaujamų mėgėjų meno kolektyvų skaičius ir jiems suteikta kategorija:

Už kolektyvui suteiktą pirmą kategoriją	–0,82;

Už kolektyvui suteiktą antrą kategoriją	–0,55;

Už kolektyvui suteiktą trečią kategoriją	–0,28;

Už kolektyvui suteiktą ketvirtą kategoriją	–0,14.

5.3. Už tarptautinius ir respublikinius mėgėjų meno kolektyvų, kuriems nėra suteikiamos kategorijos įvertinimus:

Už kolektyvui suteiktą tarptautinį įvertinimą –0,82;

Už kolektyvui suteiktą respublikinį įvertinimą –0,28- 0,82.

6. Socialines paslaugas teikiančių įstaigų vadovams nustatyti pareiginės algos pastoviosios dalies koeficientai gali būti didinami vadovaujantis šiais rodikliais:

6.1. gauna paramą (ne savivaldybės biudžeto lėšas) įstaigos veiklai gerinti ir plėsti; patalpoms bei aplinkai atnaujinti (aprašomas gaunamos paramos dydis, panaudojimas, nurodant konkrečias veiklas) – iki 10 procentų;

6.2. įstaiga kaip pareiškėjas arba kaip partneris dalyvauja projektinėje veikloje: projekto vertės mažesnės nei 3 tūkst. Eur – iki 5 procentų; projekto vertės didesnės nei 3 tūkst. Eur – iki 10 procentų.

7. Savivaldybės visuomenės sveikatos biuro vadovo nustatyti pareiginės algos pastoviosios dalies koeficientas gali būti didinami vadovaujantis šiais rodikliais:

Įstaiga optimaliai panaudoja ir pilnai įsisavina lėšas deleguotai funkcijai atlikti;

Įstaiga kaip pareiškėjas arba kaip partneris dalyvauja bent viename regioniniame šalies arba tarptautiniame projekte.

Šakių rajono savivaldybės biudžetinių įstaigų

vadovų darbo apmokėjimo tvarkos aprašo

2 priedas

I. ŠVIETIMO ĮSTAIGŲ VADOVŲ DARBO APMOKĖJIMAS

1. Ikimokyklinio ugdymo įstaigų vadovų pareiginės algos pastoviosios dalies koeficientai:

Ikimokyklinių ir priešmokyklinių grupių skaičius sausio 1 d.	Turintiems iki 10 metų pedagoginio darbo stažą	Turintiems nuo 10 iki 15 metų pedagoginio darbo stažą	Turintiems 15 ir daugiau metų pedagoginio darbo stažą
Vadovų, kuriems nesuteiktos vadybinės kvalifikacinės kategorijos
iki 13	4,98–6,16	5,2–6,46	5,47–6,77
13 ir daugiau	5,6–6,98	5,84–7,22	6,1–7,54
Vadovų, kuriems suteiktos vadybinės kvalifikacinės kategorijos
iki 13
I kategorija	7,2–8,9	7,49–9,28	7,86–9,75
II kategorija	6,38–7,92	6,66–8,25	7,03–8,7
III kategorija	5,73–7,09	5,95–7,37	6,24–7,7
13 ir daugiau
I kategorija	8,0–9,92	8,47–10,49	8,85–10,9
II kategorija	7,2–8,94	7,47–9,24	7,79–9,6
III kategorija	6,42–7,96	6,69–8,28	6,92–8,57

2. Bendrojo ugdymo mokyklų vadovų pareiginės algos pastoviosios dalies koeficientai:

Mokinių skaičius rugsėjo 1 d.	Turintiems iki 10 metų pedagoginio darbo stažą	Turintiems nuo 10 iki 15 metų pedagoginio darbo stažą	Turintiems 15 ir daugiau metų pedagoginio darbo stažą
Vadovų, kuriems nesuteiktos vadybinės kvalifikacinės kategorijos
iki 200	6,26–7,74	6,37–7,89	6,56–8,11
200–500	6,39–7,93	6,57–8,13	6,8–8,41
501–700	6,65–8,23	6,87–8,52	7,09–8,76
701–900	6,94–8,60	7,13–8,84	7,36–9,09
901 ir daugiau	7,22–8,95	7,29–9,0	7,67–9,5
Vadovų, kuriems suteiktos vadybinės kvalifikacinės kategorijos
iki 200
I kategorija	8,03–9,92	8,26–10,22	8,52–10,55
II kategorija	7,35–9,08	7,50–9,28	7,81–9,66
III kategorija	6,71–8,30	6,91–8,56	7,1–8,8
200–500
I kategorija	8,26–10,22	8,54–10,57	8,87–10,95
II kategorija	7,58–9,36	7,81–9,66	8,12–10,1
III kategorija	6,97–8,63	7,11–8,83	7,39–9,16
501–700
I kategorija	8,61–10,68	9,02–11,16	9,3–11,51
II kategorija	7,89–9,77	8,23–10,19	8,52–10,3
III kategorija	7,2–8,91	7,50–9,28	7,73–9,57
701–900
I kategorija	9,12–11,29	9,42–11,66	9,73–11,76
II kategorija	8,29–10,25	8,57–10,60	8,89–11,0
III kategorija	7,58–9,36	7,81–9,66	8,06–9,96
901 ir daugiau
I kategorija	9,99–12,6	10,01–11,8	10,07–11,81
II kategorija	9,07–11,23	9,14–11,33	9,70–11,74
III kategorija	8,23–10,19	8,31–10,27	8,79–10,87

3. Specialiojo ugdymo centro vadovo pareiginės algos pastoviosios dalies koeficientai:

Mokinių skaičius sausio 1 d.	Turintiems iki 10 metų pedagoginio darbo stažą	Turintiems nuo 10 iki 15 metų pedagoginio darbo stažą	Turintiems 15 ir daugiau metų pedagoginio darbo stažą
Vadovų, kuriems nesuteiktos vadybinės kvalifikacinės kategorijos
iki 200	6,18–7,66	6,35–7,85	6,56–8,11
200–250	6,41–7,96	6,64–8,23	6,84–8,45
Vadovų, kuriems suteiktos vadybinės kvalifikacinės kategorijos
iki 200
I kategorija	8,33–10,3	8,61–10,7	8,93–11,05
II kategorija	7,63–9,46	7,86–9,76	8,19–10,14
III kategorija	6,98–8,64	7,14–8,86	7,44–9,21
200–250
I kategorija	8,71–10,78	9,1–11,25	9,37–11,61
II kategorija	7,95–9,87	8,3–10,27	8,59–10,61
III kategorija	7,27–9,0	7,53–9,31	7,8–9,65

4. Neformaliojo vaikų švietimo įstaigų vadovų pareiginės algos pastoviosios dalies koeficientai:

Mokinių skaičius spalio 1 d.	Turintiems iki 10 metų pedagoginio darbo stažą	Turintiems nuo 10 iki 15 metų pedagoginio darbo stažą	Turintiems 15 ir daugiau metų pedagoginio darbo stažą
Vadovų, kuriems nesuteiktos vadybinės kvalifikacinės kategorijos
iki 300	6,19–7,67	6,3–7,8	6,46–8,0
300–600	6,33–7,82	6,48–8,03	6,75–8,34
Vadovų, kuriems suteiktos vadybinės kvalifikacinės kategorijos
iki 300
I kategorija	7,93–9,84	8,18–10,12	8,42–10,44
II kategorija	7,24–8,97	7,47–9,24	7,66–9,5
III kategorija	6,64–8,22	6,83–8,44	7,03–8,7
300–600
I kategorija	8,19–10,14	8,46–10,48	8,8–10,89
II kategorija	7,44–9,21	7,71–9,55	8,04–9,93
III kategorija	6,9–8,55	7,08–8,75	7,36–9,09

5. Pedagoginės psichologinės tarnybos vadovo pareiginės algos pastoviosios dalies koeficientai:

Pareigybė	Turintiems iki 10 metų pedagoginio darbo stažą	Turintiems nuo 10 iki 15 metų pedagoginio darbo stažą	Turintiems 15 ir daugiau metų pedagoginio darbo stažą
Vadovų ir vadovų pavaduotojų, priskiriamų prie pedagoginių darbuotojų, kuriems teisės aktų nustatyta tvarka nesuteikiamos vadybinės kvalifikacinės kategorijos
vadovai	3,65–9,55	3,84–10,64	4,03–11,81

6. Vadovų tarnybinį atlyginimą sudaro:

6.1. pareiginės algos pastoviosios dalies vidutinis koeficientas, kurio dydį lemia švietimo įstaigos grupė, ugdytinių skaičius, vadybinė kvalifikacinė kategorija ir pedagoginio darbo stažas.

6.2. prie 6.1. punkte nustatyto pareiginės algos pastoviosios dalies koeficiento mokama:

6.2.1. pagrindinių mokyklų vadovams už kiekvieną mokyklai priklausantį skyrių – 0,275 bazinio dydžio (toliau – BD);

6.2.2. meno mokyklos bei jaunimo kūrybos ir sporto centro vadovams už kiekvieną filialą –0,138 BD;

6.2.3. gimnazijų vadovams – 15 procentų;

6.2.4. pedagoginės psichologinės tarnybos vadovui – 15 procentų;

6.2.5. specialiojo ugdymo centro vadovui – 15 procentų;

6.2.6. mokyklų-daugiafunkcių centrų, kuriuose vykdoma iki 3 veiklų, vadovams – 10 procentų;

6.2.7. mokyklų-daugiafunkcių centrų, kuriuose vykdoma 3 ir daugiau veiklų, vadovams – 15 procentų;

6.2.8. vadovams, kuriems nesuteikta vadybinė kvalifikacinė kategorija, tačiau jie yra įgiję magistro laipsnį – 0,138 BD.

7. Vadovų tarnybinis atlyginimas skiriamas rajono savivaldybės mero potvarkiu, kurio projektą parengia rajono savivaldybės Švietimo ir sporto skyrius, atsižvelgdamas į šio Aprašo 2 priedo nuostatas.

_________________